[{"text_idx": "#000000", "text": "Bertsolaritza bidelagun, nonahi eta noiznahi"}, {"text_idx": "#000001", "text": "Igandeko programan Araban bertsolaritza nola bizi den jakingo dugu eta horretarako Eider Perez aurkezlea Gasteizera joango da. Hainbat bertso-eskola daude lurralde osoan zehar, eta helburu, ezaugarri eta amets ezberdinetako zaleek eta bertsolariek hartzen dute aterpe horietan; Aroa Arrizubietak eta Felipe Zelaietak kontatuko digute beren esperientzia."}, {"text_idx": "#000002", "text": "Oihane Perearekin ere egongo gara, Arabako egungo txapeldunarekin. Bertso-irakaslea da haur eta gaztetxoekin eta oso ondo ezagutzen du zein den egun Arabako mugimenduaren egoera. Xabi Igoa Aramaioko bertsolariarekin hitz egiteko aukera ere izango dugu, eta berari ere eskatuko diogu iritzia."}, {"text_idx": "#000005", "text": "Hori dena igandean, 15:00etan, Euskal Telebistako lehen katean; eta zuzenean ikusi ezin duenak Internetez ere izango du aukera, EITBren Nahieran atarian."}]